62019CO0757_INF
Euroopa Kohtu (kuues koda) 28. mai 2020. aasta määrus – Wallonische Region (mitteresidendist äriühingu sõiduki registreerimine)
(kohtuasi C‑757/19)
Eelotsusetaotlus – Euroopa Kohtu kodukorra artikkel 99 – ELTL artikkel 49 – Asutamisvabadus – Maanteeliiklus – Mootorsõidukite registreerimine – Ühes liikmesriigis elukohta omav juht – Teises liikmesriigis registreeritud sõiduk – Selles teises liikmesriigis asutatud äriühingu juhi ja osaniku käsutusse antud sõiduk – Kohustus kanda alati sõidukis kaasas tõendit selle sõiduki õiguspärase kasutamise kohta – Proportsionaalsus
Asutamisvabadus – Piirangud – Riigi territooriumil elukohta omav isik, kes on teises liikmesriigis asutatud äriühingu juht ja osanik – Välisriigi numbrimärgiga sõiduki kasutamine – Riigisisesed õigusnormid, mis näevad trahvi ähvardusel ette kohustuse esitada kohe tõend sõiduki kasutamise õiguspärasuse kohta – Lubamatus – Põhjendatus – Puudumine – Proportsionaalsuse põhimõtte rikkumine
(ELTL artikkel 49)
(vt punktid 23, 27–31 ja 33–35 ning resolutsioon)
Resolutsioon
ELTL artiklit 49 tuleb tõlgendada nii, et sellega on vastuolus liikmesriigi õigusnormid, mille kohaselt saab selles liikmesriigis alalist elukohta omav isik sellise sõiduki puhul, mille on tema käsutusse andnud teises liikmesriigis, kus see sõiduk on registreeritud, asutatud äriühing, mille juht ja osanik ta on, tugineda mõnele erandile sõidukite registreerimise kohustusest vaid juhul, kui selle erandi tingimuste täidetust tõendavad dokumendid on tal alati sõidukis kaasas.